Ronela Hajati

Ronela Hajati (albansk: [ɾɔˈnɛla haˈjati]; født 2. september 1989), profesjonelt ofte bare kalt Ronela, er en albansk sanger, låtskriver og danser. Hun er født og oppvokst i hovedstaden Tirana og opptrådte i ulike sang- og dansekonkurranser som barn, før hun etter hvert etablerte en musikkarriere. Hajati har markert seg som en versatil artist, både i musikkstil, sjanger og tolkning. Hun vant den 60. utgaven av Festivali i Këngës i desember 2021, og ble dermed Albanias representant i Eurovision Song Contest 2022 i Torino i Italia.


== Bakgrunn ==


=== 1989–2016: Tidlig liv og karriere ===
Ronela Hajati ble født 2. september 1989 i Tirana i den daværende Sosialistiske folkerepublikken Albania, i dag Albania. Moren kom opprinnelig fra Korçë, mens faren Marash Hajati er fra Shkodër. Allerede som barn viste hun interesse for musikk, og på barneskolen tok hun timer i ballett og piano. Hun deltok også i en rekke lokale og nasjonale sang- og dansekonkurranser. I sin tidlige karriere fortsatte Hajati å delta i ulike musikkshow og talentkonkurranser, blant andre Top Fest og Kënga Magjike. Hun fikk stor oppmerksomhet i det albansktalende Balkan med singelen «Mala Gata» i mai 2013.
She rose to significant prominence in the Albanian-speaking Balkans upon the release of the acclaimed single "Mala Gata" in May 2013. Senere samme år deltok hun i den 15. utgaven av Kënga Magjike med sangen «Mos ma lsho», som hun vant Internett-prisen med i finalen. I desember 2015 utga Hajati oppfølgersingelen «A do si kjo» som nådde en 13. plass på den albanske singellisten. Hun nådde listen neste gang med singelen «Marre» i juni 2016. Også denne nådde plass 13 på singellisten.


=== 2017–nå: RRON og profesjonell karriere ===
I løpet av 2017 og 2018 utga Hajati en rekke singler, blant andre «Mos ik», «Sonte», «Maje men» og «Do ta luj». Flere av låtene oppnådde kommersiell suksess og nådde topp 30 på den albanske singellisten. I desember 2018 deltok Hajati for andre gang i Kënga Magjike, med sangen «Vuj». Hun endte til slutt på en fjerdeplass. I mars 2019 slapp hun singelen «Pa dashni» og nådde en sjetteplass på hitlisten i Albania. Listesuksessen fortsatte i juni samme år med singelen «Çohu», i samarbeid med den albanske rapperen Don Phenom. Singelen debuterte på en syvendeplass på landets topp 100-liste. Oppfølgersingelen «Lage» nådde en sjetteplass på singellisten, og i september 2019 gikk hun Hajati for første gang til topps på den albanske singellisten med låten «MVP». I juli 2020 fikk den albanske fotballklubben KF Tirana Hajati til å produsere og fremføre klubblåten «Bardh' e blu» i forbindelse med klubbens hundreårsjubileum.I mars 2021 kunngjorde Hajati at hun skulle utgi debutalbumet RRON i løpet av 2022. Albumets hovedspor, «Prologue», debuterte samme måned på nummer 19 på den albanske topp 100-listen og klatret senere til andreplass en måned etter. Albumets andresingel, «Shumë i mirë», som nådde nummer 15 sent i 2021, ble nominert til en pris under Netët e Klipit Shqiptar 2021-galaen i Ulcinj i Montenegro. Siden fulgte flere av albumets singler å gjøre det bra på den albanske singellisten utover i 2021.
I november 2021 kunngjorde den albanske kringkasteren Radio Televizioni Shqiptar (RTSH) at Hajati var blant de 20 deltakerne i den albanske sangkonkurransen Festivali i Këngës. Der skulle hun delta med sangen «Sekret». Hun vant finalen i desember 2021, og Hajati er dermed Albanias representant i Eurovision Song Contest i Torino i mai 2022.


=== Annet ===
Hajati har gjort seg bemerket for sin mangfoldighet innen musikksjanger, stil og tolkning. Hun ansees først og fremst som en popartist, men har også forsøkt seg innen sjangre som R&B og reggae.Hun har selv trukket frem Michael Jackson som et idol og en av hennes største musikalske påvirkninger. Hajati er også fan av den puertoricanske musikeren Ricky Martin og var til stede på konserten hans i New York i oktober 2021.


== Privatliv ==
Hajati ansees som en diskret person som verner om privatlivet sitt. I 2015 ble hun kjæreste med den albanske musikeren Young Zerka, og sammen utga de flere singler og musikkvideoer før paret skilte lag i 2018. Per vinteren 2022 bor Hajati sammen med moren i hjembyen Tirana.


== Diskografi ==


=== Album ===
RRON (planlagt 2022)


=== Singler ===
2006 – «Requiem» (med Orgesa Zajmi)
2007 – «Me ty nuk shkoj»
2009 – «Shume Nice»
2009 – «Kam frikë te të dua»
2010 – «Harroje»
2011 – «Neles» (med Visari Skillz)
2012 – «Nuk ka më kthim»
2013 – «Mala Gata»
2013 – «Mos ma lsho»
2014 – «Veç na» (med Agon Amiga)
2015 – «A do si kjo»
2016 – «Amini»
2016 – «Marre»
2016 – «Syni i jemi» (med Young Zerka)
2017 – «Mos ik»
2017 – «Ladies»
2017 – «Sonte» (med Lyrical Son)
2017 – «Diamanta» (med Young Zerka)
2018 – «Maje men»
2018 – «Do ta luj»
2018 – «Vuj»
2019 – «Pa dashni»
2019 – «Çohu» (med Don Phenom)
2019 – «Lage»
2019 – «MVP»
2020 – «Genjeshtar je X Pare»
2020 – «Bardh e blu»
2021 – «Prologue»
2021 – «Shumë i mirë»
2021 – «Aventura»
2021 – «Alo» (med Vig Poppa)
2021 – «Leje» (med Klement)
2021 – «Sekret»


== Referanser ==


== Eksterne lenker ==
(en) Ronela Hajati – kategori av bilder, video eller lyd på Commons 
(en) Ronela Hajati på Internet Movie Database 
(en) Ronela Hajati på Apple Music 
(en) Ronela Hajati på Discogs 
(en) Ronela Hajati på MusicBrainz 
(en) Ronela Hajati på SoundCloud 
(en) Ronela Hajati på Spotify 
(en) Ronela Hajati på Last.fm 
(en) Ronela Hajati på Genius — sangtekster 
(en) Ronela Hajati på AllMusic 
Ronela Hajati på Twitter 
Ronela Hajati på Facebook 
Ronela Hajati på Instagram 
Ronela Hajati på YouTube